Aalborg Stiftstidende, 1840-06-06
Foruden de igaar ommeldte Tvaster bleve ogsaa følgende Skaaler ved vel moriverede Taler udbragte for Kongen, lindlededes ved en skjøn Sang af Rector Borgen) ved Prof. Regimentschirurg Bendz; for Kong Frederik den Sjettes Minde og Stænderinstitutionen ved Adjunct Holbech, for Fædrelandet ved Provst Schiønning; for Andets Sandøe Ørsted, ved Stænderdep., Oberst Broch, for almeen Oplysning, ved Rector Borgen; for Ordning: af Statens Finantser og deres vedvarende Forbedring, ved Stænderdep., Kammerj. Lüttichau, for Trykkefriheden, ved Prof. Bendz; for Offentlighed i Statsstyrelsen" ved Adjunct Holbech, forgen kraftig Udvikling af Communallivet" ved Rector Børgen. Af Talerne hensætte vi her den, hvormed Prof. Bendz indledede sin Skaal for, Trykkefriheden" M. H. Blandt vore statsborgerlige Rettigheder er Skriver eller Trykkefriheden den, som hidtil i Forhold til mange andre Stater udgjorde Danmarks Stolthed, den som de Fleste af os have saare kjær, ei alene fordi vi saa at sige ere fødte, opvoxne og blevne Borgere med og under den, men fordi den saa aldeles hænger sammen med vor naturlige Frihed og Væsen, at vi ikke godt kunne tænke os den foruden. Ja, denne Rettighed er det, som, efter af have tilhørt det danske Folk i meer end et halvt Aarhundrede, saaledes er bleven til Kjød og Blod hos os, saaledes er sammensmeltet med vor hele aandige Tilværelse, at vi sandelig vilde føle os heelt beklemte, dersom vi nogensinde atter, hvilket Gud forbyde, skulde indesluttes i Censurens qvalme Luft. Thi ligesom Planten, der under Guds fri Himmel skyder friske Skud, udfolder kraftige Blade og glæder os ved vellugtende Blomster, der vidne om sundt Liv og gode Safter, ligesom den vil sygne og omsider gaae ud, dersom vi sætte den i Læ af et større Træ, der vel freder den med sine udstrakte Grene, men tillige berøver den Jordens kraftigere Safter, Sollysets og den friske Lufts oplivende Jndvirkninger, - saaledes vilde ogsaa vi sygne, Almeenaanden knuges og det friere Folkeliv omsider dræbes, dersom vi nogensinde berøvedes hiin Frihed, uden hvilken vi ikke meere kunne trives, og kom til at vandre om i Censurens Skygge som umyndige Gjenfærd. Dog, vi kunne være overbeviste om, at en saadan Forandring aldrig eller vanskeligt vil foregaae med os, trods de jevnlige, desværre ofte grundede Klager over Trykkefrihedens Misbrug, og trods Ramaskriget over Pressens Anmasselser af de ikke saa Frygtsomme, der nu engang ikke ere istand til ret at begribe den Tidsalders Livsyttringer, hvori de leve, og ganske miskjendende den mæglige Jmpuls, som Trykkefriheden udøver paa et Folks saavel aandige, som statsborgerlige Udvikling, tilskrive denne alle de Onder, hvoraf den nye Tid laborerer i Modsætning til hine gamle rolige Dage, paa hvis Tilbagekomst de forgiæves vente. Lader os glæde os over, at Christian den Ottende selv har erklæret sig for Trykkefrihedens varmeste Ven, idet han, ligesom hans ophøiede Forgjænger, i den erkiender et kraftigt Befordringsmiddel for Oplysning og Folkelivets friere Udvikling, saa at han sikkert aldrig vil opoffre dette skjønne Formaal for Hensynet til de Ulemper, der ere uadstilleligt forbundne med denne Frihed, og hvis stader lige Jndflydelse dog aldrig staaer i noget Forhold til det Goder, den fremmer, ja lader os haabe og ønske, at hans der selv under Jdernes fri Udverling blandt oplyste Borgere, og intet ønsker uden Sandhed og Sandhed alene, snarere end at lægge nye Baand paa den noksom betyngede Presse, vil frigiøre den for flere af de ubehagelige saavel ældre som nyere Jndskrænkninger, der endnu hvile paa dens Brug og skjænke os en Trykkefrihed, saaledes begrændset men tillige beskyttet af vise Anordninger, at den saavel fra Statens som Borgernes Side frembyder en tilstrækkelig Garanti for dens gavnlige Benyttelse. Vi ville derfor tømme et Glas paa det Ønske, at Christian den Ottende vil beskytte Trykkefriheden, men lader os tillige, som hans hengivne og troe Undersaatter, tømme vort Væger paa en retsindig Brug af denne Frihed, en saadan, som kun har Sandhed, Kongens og Landets Bedste til Formaal! Tryktefriheden leve!!